《京绥铁路项局长太夫人六秩荣庆诩诗二律 其一》
清代·陈毓瑞

西池金母證前身，到处逢人说有因。此日绮筵陈锦绣，当年节操励松筠。

斑衣绕膝称贤子，扶仗从头溯苦辛。花甲良辰周复始，频添鹤算颂千春。

作者简介：字唯生，屡困场屋，大小试均不售，援例以府经历分发直隶，旋捐升知县。工于讯鞫。历充天津地方审判厅民庭庭长，检察厅检察长，江阴地方检察厅检察长。民国四年保免县知事试验审查合格，仍分省直隶。历任乐亭、阜平、丰润、宁、晋等县知事。廉干有为，勤恤民隐，年六十馀卒。著有读史管见、一斋格言、一斋年谱。